CELEX: 22016D1256
Language: mt
Date: 2016-02-18 00:00:00
Title: Deċiżjoni Nru 1/2016 tal-Kumitat Konġunt UE-PLO tat-18 ta' Frar 2016 li tissostitwixxi l-Protokoll Nru 3 tal-Ftehim ta' Assoċjazzjoni Interim Ewro-Mediterranju, dwar kummerċ u kooperazzjoni bejn il-Komunità Ewropea, minn naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-medda ta' Gaża, minn naħa l-oħra, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva [2016/1256]

30.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 205/24
            
         DEĊIŻJONI Nru 1/2016 TAL-KUMITAT KONĠUNT UE-PLO
   tat-18 ta' Frar 2016
   li tissostitwixxi l-Protokoll Nru 3 tal-Ftehim ta' Assoċjazzjoni Interim Ewro-Mediterranju, dwar kummerċ u kooperazzjoni bejn il-Komunità Ewropea, minn naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-medda ta' Gaża, minn naħa l-oħra, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva [2016/1256]
   IL-KUMITAT KONĠUNT UE-PLO,
   Wara li kkunsidra l-Ftehim ta' Assoċjazzjoni Interim Ewro-Mediterranju, dwar kummerċ u kooperazzjoni bejn il-Komunità Ewropea, minn naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-medda ta' Gaża, minn naħa l-oħra (1), u b'mod partikolari l-Artikolu 25 tiegħu,
   Wara li kkunsdirat il-Protokoll Nru 3 tal-Ftehim ta' Assoċjazzjoni Interim Ewro-Mediterranju, dwar kummerċ u kooperazzjoni bejn il-Komunità Ewropea, minn naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-medda ta' Gaża, minn naħa l-oħra, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva,
   Billi:
   
               (1)
            
            
               L-Artikolu 25 tal-Ftehim ta' Assoċjazzjoni Interim Ewro-Mediterranju, dwar kummerċ u kooperazzjoni bejn il-Komunità Ewropea, minn naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-medda ta' Gaża, minn naħa l-oħra (“il-Ftehim”) jirreferi għall-Protokoll 3 tal-Ftehim (“il-Protokoll 3”) li jistabbilixxi r-regoli tal-oriġini u jipprovdi għal akkumulazzjoni ta' oriġini bejn l-Unjoni Ewropea, l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Istrixxa ta' Gaża, u Partijiet Kontraenti oħrajn għall-Konvenzjoni Reġjonali dwar ir-regoli tal-oriġini preferenzjali pan-Ewro-Mediterranji (2) (“il-Konvenzjoni”).
            
         
               (2)
            
            
               L-Artikolu 39 tal-Protokoll 3 jistipula li l-Kumitat Konġunt previst fl-Artikolu 63 tal-Ftehim jista' jiddeċiedi li jemenda d-dispożizzjonijiet ta' dak il-protokoll.
            
         
               (3)
            
            
               Il-Konvenzjoni għandha l-għan li b'att legali wieħed, tissostitwixxi l-protokolli dwar ir-regoli tal-oriġini li jinsabu fis-seħħ bħalissa fost il-pajjiżi taż-żona pan-Ewro-Mediterranja.
            
         
               (4)
            
            
               L-Unjoni Ewropea u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Istrixxa ta' Gaża, iffirmaw il-Konvenzjoni fil-15 ta' Ġunju 2011 u fit-18 ta' Settembru 2013 rispettivament.
            
         
               (5)
            
            
               L-Unjoni Ewropea u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Istrixxa ta' Gaża, iddepożitaw l-istrumenti tagħhom ta' aċċettazzjoni għand id-depożitarju tal-Konvenzjoni fis-26 ta' Marzu 2012 u fis-27 ta' Mejju 2014 rispettivament. Konsegwentement, skont l-Artikolu 10(3) tal-Konvenzjoni, il-Konvenzjoni daħlet fis-seħħ fil-konfront tal-Unjoni Ewropea u tal-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-Istrixxa ta' Gaża, fl-1 ta' Mejju 2012 u fl-1 ta' Lulju 2014 rispettivament.
            
         
               (6)
            
            
               Il-Protokoll 3 għandu għalhekk jiġi sostitwit bi protokoll ġdid li jagħmel referenza għall-Konvenzjoni,
            
         ADOTTA DIN ID-DEĊIŻJONI:
   Artikolu 1
   Il-Protokoll Nru 3 tal-Ftehim ta' Assoċjazzjoni Interim Ewro-Mediterranju, dwar kummerċ u kooperazzjoni bejn il-Komunità Ewropea, minn naħa waħda, u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-medda ta' Gaża, minn naħa l-oħra, li jikkonċerna d-definizzjoni tal-kunċett ta' “prodotti oriġinarji” u metodi ta' kooperazzjoni amministrattiva, għandu jiġi sostitwit bit-test stipulat fl-Anness ta' din id-Deċiżjoni:
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-1 ta' Marzu 2016.
   
      Magħmul fi Brussell, it-18 ta' Frar 2016.
      
         
            Għall-Kumitat Konġunt
         
         
            Il-President
         
         C. BERGER
      
   
   
      (1)  ĠU L 187, 16.7.1997, p. 3.
   
      (2)  ĠU L 54, 26.2.2013, p. 4.
   
      ANNESS
      
         PROTOKOLL 3
         dwar id-definizzjoni tal-kunċett ta' “prodotti oriġinarji” u dwar metodi ta' kooperazzjoni amministrattiva
         Artikolu 1
         Regoli ta' oriġini applikabbli
         1.   Għall-fini tal-implimentazzjoni ta' dan il-Ftehim, għandhom japplikaw l-Appendiċi I u d-dispożizzjonijiet rilevanti tal-Appendiċi II tal-Konvenzjoni Reġjonali dwar ir-regoli tal-oriġini preferenzjali pan-Ewro-Mediterranji (1) (il-Konvenzjoni).
         2.   Ir-referenzi kollha għal “ftehim rilevanti” fl-Appendiċi I u fid-dispożizzjonijiet rilevanti tal-Appendiċi II tal-Konvenzjoni Reġjonali dwar ir-regoli tal-oriġini preferenzjali pan-Ewro-Mediterranji għandhom jiġu interpretati bħala li jfissru dan il-Ftehim.
         Artikolu 2
         Soluzzjoni ta' tilwim
         1.   Meta b'rabta mal-proċeduri ta' verifika stipulati fl-Artikolu 32 tal-Appendiċi I tal-Konvenzjoni jinqala' xi tilwim li ma jkunx jista' jissolva bejn l-awtoritajiet doganali li jkunu qed jitolbu l-verifika u l-awtoritajiet doganali li jkunu responsabbli għat-twettiq ta' din il-verifika, tali tilwim għandu jitressaq quddiem il-Kumitat Konġunt.
         2.   Fil-każijiet kollha s-soluzzjoni tat-tilwim bejn l-importatur u l-awtoritajiet doganali tal-pajjiż tal-importazzjoni għandha titwettaq skont il-leġislazzjoni tal-pajjiż imsemmi.
         Artikolu 3
         Emendi għall-Protokoll
         Il-Kumitat Konġunt jista' jiddeċiedi li jemenda d-dispożizzjonijiet ta' dan il-Protokoll.
         Artikolu 4
         Irtirar mill-Konvenzjoni
         1.   Jekk jingħata avviż bil-miktub jew mill-Unjoni Ewropea jew mill-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-medda ta' Gaża lid-depożitarju tal-Konvenzjoni dwar l-intenzjoni tagħhom li jirtiraw mill-Konvenzjoni skont l-Artikolu 9 tagħha, l-Unjoni u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-medda ta' Gaża għandhom immedjatament jidħlu f'negozjati dwar ir-regoli tal-oriġini għall-iskop tal-implimentazzjoni ta' dan il-Ftehim.
         2.   Dawn ir-regoli tal-oriġini li jinsabu fl-Appendiċi I tal-Konvenzjoni u, fejn xieraq, id-dispożizzjonijiet rilevanti tal-Appendiċi II tagħha, applikabbli fil-mument ta' rtirar, għandhom jibqgħu japplikaw għal dan il-Ftehim sakemm jidħlu fis-seħħ ir-regoli ta' oriġini appena nnegozjati. Madankollu, mill-mument tal-irtirar, ir-regoli tal-oriġini li jinsabu fl-Appendiċi I u, fejn xieraq, id-dispożizzjonijiet rilevanti tal-Appendiċi II tal-Konvenzjoni, għandhom jiġu interpretati b'mod li jippermetti akkumulazzjoni bilaterali bejn biss l-Unjoni Ewropea u l-Organizzazzjoni għal-Liberazzjoni tal-Palestina (PLO) għall-benefiċċju tal-Awtorità Palestinjana tax-Xatt tal-Punent u l-medda ta' Gaża.
      
      
         (1)  ĠU L 54, 26.2.2013, p. 4.